CELEX: 32021D0867
Language: da
Date: 2021-05-28 00:00:00
Title: Kommissionens gennemførelsesafgørelse (EU) 2021/867 af 28. maj 2021 om harmoniserede standarder for legetøj, der er udarbejdet til støtte for Europa-Parlamentets og Rådets direktiv 2009/48/EF

31.5.2021   
               
               
                  DA
               
               
                  Den Europæiske Unions Tidende
               
               
                  L 190/96
               
            
         KOMMISSIONENS GENNEMFØRELSESAFGØRELSE (EU) 2021/867
         af 28. maj 2021
         om harmoniserede standarder for legetøj, der er udarbejdet til støtte for Europa-Parlamentets og Rådets direktiv 2009/48/EF
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 13 i Europa-Parlamentets og Rådets direktiv 2009/48/EF (2), formodes legetøj, der er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende at være i overensstemmelse med de krav, der er omfattet af disse standarder eller dele deraf, jf. artikel 10 i direktiv 2009/48/EF og bilag II til nævnte direktiv.
                  
               
                     (2)
                  
                  
                     I del III i bilag II til direktiv 2009/48/EF fastsættes specifikke krav for at sikre, at der ikke er risiko for skadelige virkninger for menneskers sundhed som følge af eksponering for de kemiske stoffer og blandinger, som legetøjet består af, eller som legetøjet indeholder. I del IV i bilag II til direktiv 2009/48/EF fastsættes også specifikke krav med henblik på at sikre et højt sikkerhedsniveau for legetøj med hensyn til elektriske farer.
                  
               
                     (3)
                  
                  
                     Ved brev M/445 (3) af 9. juli 2009 anmodede Kommissionen Den Europæiske Standardiseringsorganisation (CEN) og Den Europæiske Komité for Elektroteknisk Standardisering (Cenelec) om at udarbejde nye harmoniserede standarder og revidere eksisterende harmoniserede standarder til støtte for direktiv 2009/48/EF.
                  
               
                     (4)
                  
                  
                     På baggrund af anmodningen M/445 af 9. juli 2009 reviderede CEN den harmoniserede standard EN 71-7:2014+A2:2018 »Legetøj — Sikkerhedskrav — Del 7: Fingermaling — Krav og prøvningsmetoder«, hvis reference blev offentliggjort ved Kommissionens gennemførelsesafgørelse (EU) 2019/1728 (4). Dette førte til vedtagelsen af den harmoniserede standard EN 71-7:2014+A3:2020.
                  
               
                     (5)
                  
                  
                     Ved harmoniseret standard EN 71-7:2014+A3:2020 fastsættes en opdateret reference til den gældende EU-lovgivning for så vidt angår anvendelsen af en række farvestoffer, der er opført i tabel A.1 og A.2 i bilag A til nævnte standard under hensyntagen til de seneste specifikationer og renhedskriterier som fastsat i Kommissionens forordning (EU) nr. 231/2012 (5). Listen over konserveringsmidler, der er tilladt i fingermaling, som fastsat i tabel B.1 i bilag B til den harmoniserede standard EN 71-7:2014+A3:2020, nedsætter den tilladte maksimale koncentration af climbazol til 0,2 % i overensstemmelse med den seneste videnskabelige rådgivning i addendummet til udtalelsen fra Den Videnskabelige Komité for Forbrugersikkerhed (6).
                  
               
                     (6)
                  
                  
                     På baggrund af anmodningen M/445 af 9. juli 2009 reviderede CEN den harmoniserede standard EN 71-12:2013 »Legetøj — Sikkerhedskrav — Del 12: N-nitrosaminer og N-nitroserbare stoffer«, hvis reference blev offentliggjort ved gennemførelsesafgørelse (EU) 2019/1728. Dette førte til vedtagelsen af den harmoniserede standard EN 71-12:2016.
                  
               
                     (7)
                  
                  
                     Ved harmoniseret standard EN 71-12:2016 fastsættes forbedrede prøvningsmetoder for N-nitrosaminer og N-nitroserbare stoffer i elastomerer, særligt vedrørende evnen til at påvise N-nitrosaminer (som ofte er kræftfremkaldende) selv på lave niveauer, samt vedrørende praktiske prøvningsdetaljer, der således fører til en mere konsekvent anvendelse af prøvningsmetoden. Denne standard omfatter også alternative metoder til at måle og identificere eventuelle N-nitrosaminer, der potentielt forekommer i visse former for legetøj. Desuden er standardens anvendelsesområde blevet udvidet med hensyn til de materialer, der skal prøves, og varigheden af migrationstrinnet for elastomerer, hvilket er den centrale del af den tilhørende prøvningsmetode for disse legetøjsmaterialer.
                  
               
                     (8)
                  
                  
                     På baggrund af anmodning M/445 af 9. juli 2009 reviderede Cenelec den harmoniserede standard EN 62115:2005 »Elektrisk legetøj — Sikkerhed« og ændringerne hertil, hvis referencer blev offentliggjort ved gennemførelsesafgørelse (EU) 2019/1728. Dette førte til vedtagelse af den harmoniserede standard EN IEC 62115:2020 og dens ændring EN IEC 62115:2020/A11:2020.
                  
               
                     (9)
                  
                  
                     Ved den reviderede standard EN IEC 62115:2020 og dens ændring EN IEC 62115:2020/A11:2020 fastsættes det, at der kan tilføjes yderligere advarsler for at sikre bedre forbrugeroplysning om farer forbundet med indtagelse af møntbatterier. Den opdaterer kravene om tilgængeligheden af mønt- og knapbatterier med henblik på at sikre et højere beskyttelsesniveau og tilføjer nye krav til legetøj, der er forbundet med husholdningsapparater, herunder computere, med henblik på at beskytte brugerne mod elektrisk stød. Standarden ændrer ydermere kriterierne for begrænset prøvning for at tillade forenklede krav til elektrisk legetøj med lav effekt og fastsætter yderligere krav til sikkerheden for LED i legetøj med henblik på at mindske risikoen for øjenskader. Den tilføjer nye krav til håndtering af farer forbundet med anvendelse af fjernstyret elektrisk kørelegetøj. Den specificerer endvidere den type batterier, som skal anvendes til prøvning af elektrisk legetøj, der leveres uden batterier, med henblik på at forbedre prøvningens reproducerbarhed på grund af det voksende udvalg af tilgængelige batterityper. Ved standarden fastsættes desuden en kategorisering af de generelle prøvningsbetingelser for at sikre, at prøvningsbetingelserne er passende for hver type legetøj og dets strømforsyning.
                  
               
                     (10)
                  
                  
                     Kommissionen har sammen med CEN vurderet, hvorvidt den harmoniserede standard EN 71-7:2014+A3:2020 udarbejdet af CEN er i overensstemmelse med anmodning M/445 af 9. juli 2009. Den harmoniserede standard EN 71-7:2014+A3:2020 opfylder de krav, som det er hensigten, at den skal dække, og som er fastsat i direktiv 2009/48/EF. Det er derfor hensigtsmæssigt at offentliggøre referencen for den nævnte standard i Den Europæiske Unions Tidende.
                  
               
                     (11)
                  
                  
                     Den harmoniserede standard EN 71-7:2014+A3:2020 erstatter den harmoniserede standard EN 71-7:2014+A2:2018. Det er derfor nødvendigt at tilbagetrække referencen for den nævnte standard i Den Europæiske Unions Tidende. Med henblik på at give legetøjsfabrikanter tilstrækkelig tid til at tilpasse deres produkter til de reviderede specifikationer i den harmoniserede standard EN 71-7:2014+A3:2020 er det nødvendigt at udskyde tilbagetrækningen af referencen for den harmoniserede standard EN 71-7: 2014 + A2:2018.
                  
               
                     (12)
                  
                  
                     Kommissionen har sammen med CEN vurderet, hvorvidt den harmoniserede standard EN 71-12:2016 udarbejdet af CEN er i overensstemmelse med anmodning M/445 af 9. juli 2009. Den harmoniserede standard EN 71-12:2016 opfylder de krav, som det er hensigten, at den skal dække, og som er fastsat i direktiv 2009/48/EF. Litra a) i tabel 2 i den harmoniserede standard EN 71-12:2016 er imidlertid mere vidtgående end kravene i del III, punkt 8 i bilag II til nævnte direktiv, idet der fastsættes en grænseværdi for N-nitrosaminer på 0,01 mg/kg i stedet for 0,05 mg/kg og en grænseværdi for N-nitroserbare stoffer på 0,1 mg/kg i stedet for 1 mg/kg. I betragtning af, at grænseværdierne i direktiv 2009/48/EF er de grænseværdier, der skal overholdes, er det nødvendigt at tilføje en orienterende note herom ved offentliggørelsen af standard EN 71-12: 2016.
                  
               
                     (13)
                  
                  
                     Den harmoniserede standard EN 71-12:2016 erstatter den harmoniserede standard EN 71-12:2013. Det er derfor nødvendigt at tilbagetrække referencen for den nævnte standard i Den Europæiske Unions Tidende. Med henblik på at give legetøjsfabrikanter tilstrækkelig tid til at tilpasse deres produkter til de reviderede specifikationer i den harmoniserede standard EN 71-12:2016 er det nødvendigt at udskyde tilbagetrækningen af referencen for den harmoniserede standard EN 71-12:2013.
                  
               
                     (14)
                  
                  
                     Kommissionen har sammen med Cenelec vurderet, om den harmoniserede standard EN IEC 62115:2020 og dens ændring EN IEC 62115:2020/A11:2020 udarbejdet af Cenelec er i overensstemmelse med anmodningen M/445 af 9. juli 2009. De harmoniserede standarder EN IEC 62115:2020 og EN IEC 62115:2020/A11:2020 opfylder de krav, som det er hensigten, at de skal dække, og som er fastsat i direktiv 2009/48/EF. Referencerne for de nævnte standarder bør derfor offentliggøres i Den Europæiske Unions Tidende.
                  
               
                     (15)
                  
                  
                     Den harmoniserede standard EN IEC 62115:2020 og dens ændring EN IEC 62115:2020/A11:2020 erstatter den harmoniserede standard EN 62115:2005 og dens tilhørende ændringer. Det er derfor nødvendigt at tilbagetrække referencen for standarden EN 62115:2005 og dens ændringer fra Den Europæiske Unions Tidende. Med henblik på at give legetøjsfabrikanter tilstrækkelig tid til at tilpasse deres produkter til de reviderede specifikationer i den harmoniserede standard EN IEC 62115:2020 og dens ændring EN IEC 62115:2020/A11:2020 er det nødvendigt at udskyde tilbagetrækningen af referencen for den harmoniserede standard EN 62115:2005 og dens tilhørende ændringer.
                  
               
                     (16)
                  
                  
                     Af hensyn til klarhed, rationalitet og forenkling bør der offentliggøres en fuldstændig liste over referencer for harmoniserede standarder, der er udarbejdet til støtte for direktiv 2009/48/EF, og som opfylder de krav, de har til formål at dække, i én retsakt. Referencerne for de harmoniserede standarder, der er udarbejdet til støtte for direktiv 2009/48/EF, er for indeværende offentliggjort i gennemførelsesafgørelse (EU) 2019/1728. Det er derfor nødvendigt at erstatte afgørelse (EU) 2019/1728 med en ny afgørelse.
                  
               
                     (17)
                  
                  
                     Overholdelsen af en harmoniseret standard medfører en formodning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Nærværende afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            Referencerne for de harmoniserede standarder for legetøj, der er udarbejdet til støtte for direktiv 2009/48/EF og opført i bilag I til nærværende afgørelse, offentliggøres hermed i Den Europæiske Unions Tidende.
         
         
            Artikel 2
            Gennemførelsesafgørelse (EU) 2019/1728 ophæves.
            Artikel 1 i gennemførelsesafgørelse (EU) 2019/1728 skal imidlertid fortsat finde anvendelse på referencerne for de harmoniserede standarder for legetøj, der er udarbejdet til støtte for direktiv 2009/48/EF og opført i bilag II til nærværende afgørelse, indtil de datoer, der er fastsat i nævnte bilag.
         
         
            Artikel 3
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 28. maj 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets direktiv 2009/48/EF af 18. juni 2009 om sikkerhedskrav til legetøj (EUT L 170 af 30.6.2009, s. 1).
         
            (3)  M/445 of 9 July 2009 on a standardisation mandate addressed to CEN and Cenelec within the framework of Directive 2009/48/EC revising Directive 88/378/EEC concerning the safety of toys.
         
            (4)  Kommissionens gennemførelsesafgørelse (EU) 2019/1728 af 15. oktober 2019 om harmoniserede standarder for legetøj, der er udarbejdet til støtte for Europa-Parlamentets og Rådets direktiv 2009/48/EF (EUT L 263 af 16.10.2019, s. 32).
         
            (5)  Kommissionens forordning (EU) nr. 231/2012 af 9. marts 2012 om specifikationer for fødevaretilsætningsstoffer opført i bilag II og III til Europa-Parlamentets og Rådets forordning (EF) nr. 1333/2008 (EUT L 83 af 22.3.2012, s. 1).
         
            (6)  The Opinion on Climbazole (P64) ref. SCCS/1506/13.
      
      
         
            BILAG I
            
                        Nr.
                     
                     
                        Reference for standarden
                     
                  
                        1.
                     
                     
                        EN 71-1:2014+A1:2018 Legetøj — Sikkerhedskrav — Del 1: Mekaniske og fysiske egenskaber
                     
                  
                        2.
                     
                     
                        EN 71-2:2011+A1:2014 Legetøj — Sikkerhedskrav — Del 2: Brændbarhed
                     
                  
                        3.
                     
                     
                        EN 71-3:2019 Legetøj — Sikkerhedskrav — Del 3: Migration af visse elementer
                     
                  
                        4.
                     
                     
                        EN 71-4:2013 Legetøj — Sikkerhedskrav — Del 4: Kemisæt til kemiforsøg og lignende
                     
                  
                        5.
                     
                     
                        EN 71-5:2015 Legetøj — Sikkerhedskrav — Del 5: Andet kemisk legetøj (sæt) end sæt til kemiske forsøg
                     
                  
                        6.
                     
                     
                        EN 71-7:2014+A3:2020 Legetøj — Sikkerhedskrav — Del 7: Fingermaling — Krav og prøvningsmetoder
                     
                  
                        7.
                     
                     
                        EN 71-8:2018 Legetøj — Sikkerhedskrav — Del 8: Aktivitetslegetøj til privat brug
                     
                  
                        8.
                     
                     
                        EN 71-12:2016 Legetøj — Sikkerhedskrav — Del 12: N-nitrosaminer og N-nitroserbare stoffer
                        
                           Bemærk: Grænseværdierne i afsnit 4.2, tabel 2, litra a), i standarden »EN 71-12: 2016 Legetøj — Sikkerhedskrav — Del 12: N-nitrosaminer og N-nitroserbare stoffer« er lavere end de grænseværdier, der skal overholdes i henhold til del III, punkt 8, i bilag II til direktiv 2009/48/EF. Disse værdier er som følger:
                     
                  
                        Stof
                     
                     
                        Standard EN 71-12:2016
                     
                     
                        Direktiv 2009/48/EF
                     
                  
                        N-nitrosamin
                     
                     
                        0,01 mg/kg
                     
                     
                        0,05 mg/kg
                     
                  
                        N-nitroserbare stoffer
                     
                     
                        0,1 mg/kg
                     
                     
                        1 mg/kg.
                     
                  
                        9.
                     
                     
                        EN 71-13:2014 Legetøj — Sikkerhedskrav — Del 13: Brætspil til træning af smags- og lugtesans, makeupsæt og spil, der stimulerer smagssansen
                     
                  
                        10.
                     
                     
                        EN 71-14:2018 Legetøj — Sikkerhedskrav — Del 14: Trampoliner til privat brug
                     
                  
                        11.
                     
                     
                        EN IEC 62115:2020 Elektrisk legetøj — Sikkerhed
                        EN IEC 62115:2020/A11:2020
                     
                  
      
      
         
            BILAG II
            
                        Nr.
                     
                     
                        Reference for standarden
                     
                     
                        Dato for tilbagetrækning
                     
                  
                        1.
                     
                     
                        EN 71-7:2014+A2:2018 Legetøj — Sikkerhedskrav — Del 7: Fingermaling — Krav og prøvningsmetoder
                        
                           Bemærk: For det tilladte konserveringsmiddel climbazol (nr. 22 i tabel B.1 i bilag B til denne standard) finder formodningen om overensstemmelse anvendelse ved en maksimal tilladt koncentration på 0,2 % (ikke: 0,5 %). Baggrunden herfor er »Addendum to the Opinion on Climbazole (P64) ref. SCCS/1506/13«, som er afgivet af Den Videnskabelige Komité for Forbrugersikkerhed (VKF) og blev vedtaget, efter at Den Europæiske Standardiseringsorganisation (CEN) havde offentliggjort standarden.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                     
                        28. november 2021
                     
                  
                        2.
                     
                     
                        EN 71-12:2013 Legetøj — Sikkerhedskrav — Del 12: N-nitrosaminer og N-nitroserbare stoffer
                     
                     
                        28. november 2021
                     
                  
                        3.
                     
                     
                        EN 62115:2005 Elektrisk legetøj — Sikkerhed
                        IEC 62115:2003 (ændret) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (ændret)
                     
                     
                        21. februar 2022